ตั้งนริศ ประธานสถาบันคุ้มครองเงินฝาก
ครม.อนุมัติตั้ง"นริศ ชัยสูตร"เป็นประธานกรรมการสถาบันคุ้มครองเงินฝาก
26 ต.ค. 2553

ครม.อนุมัติตั้ง"นริศ ชัยสูตร"เป็นประธานกรรมการสถาบันคุ้มครองเงินฝาก
ที่ประชุมคณะรัฐมนตรี(ครม.)วันนี้มีมติอนุมัติตามที่ รมว.คลัง เสนอแต่งตั้งประธานกรรมการและกรรมการผู้ทรงคุณวุฒิในคณะกรรมการสถาบันคุ้มครองเงินฝาก ตาม พ.ร.บ.สถาบันคุ้มครองเงินฝาก  พ.ศ. 2551 โดยมีนายนริศ ชัยสูตร ผู้อำนวยการสำนักงานเศรษฐกิจการคลัง เป็นประธานกรรมการ แทนนายมานิต  วิทยาเต็ม   
ส่วนนายถาวร  พานิชพันธ์  รองอัยการสูงสุด เป็นกรรมการผู้ทรงคุณวุฒิ (ด้านกฎหมาย) แทนนายวัยวุฒิ  หล่อตระกูล เนื่องจากนายมานิตฯ และนายวัยวุฒิฯ ต้องออกจากตำแหน่ง โดยวิธีจับสลากในวาระเริ่มแรกเมื่อครบกำหนดสองปี และ นายศานิต ร่างน้อย เป็นกรรมการผู้ทรงคุณวุฒิ (ด้านการเงินการคลัง) แทนนายธวัชชัย  ยงกิตติกุล เนื่องจากนายธวัชชัยฯ มีอายุครบ 70 ปี จึงต้องพ้นจากตำแหน่ง ทั้งนี้ ตั้งแต่วันที่ 26 ตุลาคม  2553 เป็นต้นไป